CELEX: 32021R2264
Language: ro
Date: 2021-12-17 00:00:00
Title: Regulamentul de punere în aplicare (UE) 2021/2264 al Comisiei din 17 decembrie 2021 de modificare a Regulamentului (CEE) nr. 3649/92 în ceea ce privește notele explicative ale documentului de însoțire simplificat pentru micii producători independenți de băuturi alcoolice certificați și autocertificați

20.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 455/22
               
            
         REGULAMENTUL DE PUNERE ÎN APLICARE (UE) 2021/2264 AL COMISIEI
         din 17 decembrie 2021
         de modificare a Regulamentului (CEE) nr. 3649/92 în ceea ce privește notele explicative ale documentului de însoțire simplificat pentru micii producători independenți de băuturi alcoolice certificați și autocertificați
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2008/118/CE a Consiliului din 16 decembrie 2008 privind regimul general al accizelor și de abrogare a Directivei 92/12/CEE (1), în special articolul 34 alineatul (1) al doilea paragraf,
         întrucât:
         
                     (1)
                  
                  
                     Regulamentul de punere în aplicare (UE) 2021/2266 al Comisiei (2) stabilește formularul pentru certificatul menționat la articolul 23a alineatul (1) din Directiva 92/83/CEE a Consiliului (3) care trebuie furnizat micilor producători independenți de băuturi alcoolice de către statele membre. Regulamentul respectiv stabilește, de asemenea, trimiterile care trebuie făcute de producătorii respectivi în documentul administrativ pentru deplasarea băuturilor alcoolice în temeiul capitolelor IV și V din Directiva 2008/118/CE.
                  
               
                     (2)
                  
                  
                     Regulamentul (CEE) nr. 3649/92 al Comisiei (4) stabilește conținutul documentului de însoțire simplificat în scopul deplasărilor de produse accizabile care au fost eliberate pentru consum în statul membru de expediție.
                  
               
                     (3)
                  
                  
                     Pentru a acoperi micii producători independenți certificați și autocertificați, este necesar să se modifice rubrica 14 și notele explicative la aceasta din documentul de însoțire simplificat pentru circulația băuturilor alcoolice care au fost eliberate pentru consum.
                  
               
                     (4)
                  
                  
                     Prin urmare, Regulamentul (CEE) nr. 3649/92 trebuie modificat în consecință.
                  
               
                     (5)
                  
                  
                     Aplicarea prezentului regulament trebuie amânată până la 1 ianuarie 2022 pentru a fi aliniată la aplicarea măsurilor naționale adoptate pentru transpunerea Directivei (UE) 2020/1151 a Consiliului (5).
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului pentru accize,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul (CEE) nr. 3649/1992 se modifică după cum urmează:
            
                        1.
                     
                     
                        Rubrica 14 din documentul însoțitor simplificat se înlocuiește cu următorul text:
                        „14 Certificate (anumite vinuri și băuturi spirtoase, mici producători independenți de băuturi alcoolice)”
                     
                  
                        2.
                     
                     
                        Punctul 3 de la rubrica 14 din secțiunea „2. Titluri” din notele explicative se înlocuiește cu următorul text:
                        
                                    „3.
                                 
                                 
                                    Pentru băuturile alcoolice produse de micii producători independenți autocertificați, informațiile trebuie adăugate în conformitate cu articolul 6 din Regulamentul de punere în aplicare (UE) 2021/2266 al Comisiei (*1) în cazul în care există intenția de a se solicita un nivel de accizare mai scăzut în statul membru de destinație.
                                 
                              
                           (*1)  Regulamentul de punere în aplicare (UE) 2021/2266 al Comisiei din 17 decembrie 2021 de stabilire a normelor de aplicare a Directivei 92/83/CEE a Consiliului în ceea ce privește certificarea și autocertificarea micilor producători independenți de băuturi alcoolice în scopul aplicării accizelor (JO L 455).”"
                        
                     
                  
                        3.
                     
                     
                        Punctul 4 de la rubrica 14 din secțiunea „2. Titluri” din notele explicative se elimină.
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            Se aplică de la 1 ianuarie 2022.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 decembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 9, 14.1.2009, p. 12.
         
            (2)  Regulamentul de punere în aplicare (UE) 2021/2266 al Comisiei din 17 decembrie 2021 de stabilire a normelor de punere în aplicare a Directivei 92/83/CEE în ceea ce privește certificarea și autocertificarea micilor producători independenți de băuturi alcoolice în scopul aplicării accizelor (a se vedea pagina 26 din prezentul Jurnal Oficial).
         
            (3)  Directiva 92/83/CEE a Consiliului din 19 octombrie 1992 privind armonizarea structurilor accizelor la alcool și băuturi alcoolice (JO L 316, 31.10.1992, p. 21).
         
            (4)  Regulamentul (CEE) nr. 3649/92 al Comisiei din 17 decembrie 1992 privind documentul de însoțire simplificat pentru circulația intracomunitară a produselor supuse accizelor și care au fost eliberate pentru consum în statul membru de expediere (JO L 369, 18.12.1992, p. 17).
         
            (5)  Directiva (UE) 2020/1151 a Consiliului din 29 iulie 2020 de modificare a Directivei 92/83/CEE privind armonizarea structurilor accizelor la alcool și băuturi alcoolice (JO L 256, 5.8.2020, p. 1).